Ammerud
Store norske leksikon,Geografi,Norges geografi,Oslo
Ammerud er et boligstrøk i Oslo, Grorud bydel, med navn etter et gårdsbruk som på 1500-tallet ble delt i Søndre (også kalt Flaen) og Nordre Ammerud. Mellom-Ammerud utskilt i 1826.
I 1950- og 1960-årene ble jordveiene utbygd. Det ble reist lave blokker, høyblokker og atriumhus i regi av OBOS, og det var denne utbyggingen som gjorde Ammerud til en drabantby. Ammerud skole åpnet i 1967. Ammerud stasjon på Grorudbanen åpnet 1966.Da Ammerud stod ferdig i slutten av 1960-årene, hevet det seg kritiske røster mot utbyggingen, blant annet formulert i «Ammerudrapporten» av arkitektene Thorbjørn Hansen og Anne Sæterdal (1969). Kritikken gikk både på den ensidige satsingen på bygging av flest mulig boliger og på mangelen på servicetilbud som denne politikken førte til. Mangelen på servicetilbud og arbeidsplasser gjorde at drabantbyene ble «sovebyer». Nå ansees Ammerud som et godt, etablert boligområde. Les mer i Store norske leksikon Grorud Oslo Oslos historie